Mieke & Ingrid: MI se FBI!
Die Franse aktrise, Astrid Berges-Frisbey het 'n swart en wit Chanel Haute Couture, skemerkelkie rok aangehad by die Only God Forgive premiere en sy het dit stylvol afgepaar met 'n skelrooi handsak. Marion Cotillard het 'n Alexander McQueen Jumpsuit aangehad na die “after party” van haar fliek: The Immigrant,
maar die bont patroon werk net glad nie vir my nie. Daar is net te veel wat aangaan!
Jessica Chastain het beeldskoon gelyk in 'n rooi een-mou rok wat perfek by haar ligte vel pas en Stacy Keibler het soos altyd, asems weggeslaan n 'n plum afmou “bow-accented” rok. Goldie Hawn het AANDAG geskree in 'n neon geel rok en die reaksie was NIE positief NIE! Jennifer Lawrence was haar pragtige self in 'n eenvoudige wit rok en sy het haar nuwe haarstyl gewys, maar dan sien 'n mens haar skelpienk skoene en skree: “STOP DIE BUS! Het jy dalk perongeluk met jou
mooi skoene in aaklige pienk verf gestap?!”
Die manne het darem ook 'n bietjie pret gehad! Tom Hiddleston het saam met Tilda Swinton hulle nuwe fliek bemark en JT en Liam Hemsworth het ook lekker pret om die rooi tapyt gehad. Jeremy Renner het ook gesorg vir 'n paar grappies wat almal laat skaterlag het!
Uit en uit was die 2013 Cannes Film Festival mode-gewys 'n reuse sukses met nuwe treffende trends en ontwerpe! Gaan kyk gerus na meer uitrustings op E! Online of fashion.telegraph.co.uk! Laat weet ons wat jy dink van MI FBI en kyk uit vir 'n bietjie meer oor die Billboard Music Awards en 'n paar eg Suid-Afrikaanse tendense!
Posted by MI Watch at 08:08